# Sant Esteve (Castellciutat)

Sant Esteve és una partida de Castellciutat, al municipi de la Seu d'Urgell, situada a la riba esquerra del riu Valira. L'indret havia format part del municipi de Castellciutat fins al 1971 quan va ser annexat al de la Seu.
En destaca la Torre de Solsona, l'església de Sant Esteve del Pont, la Borda de Sant Esteve, la Casa Navarro i una zona industrial. Travessada pel torrent dels Cortals d'oest a est i el camí de Sant Esteve del Pont a la riba del Valira, antic camí ral d'Andorra que havia estat una via romana. També hi ha les Cases Roges. El consell regulador de la IGP Vedella dels Pirineus Catalans es troba a la partida.

## Església de Sant Esteve del Pont

Caseria i església. L'església romànica en ruïnes en resta l'absis i els murs de migida, lloc ja esmentat al segle ix. El 1999 se'n va fer una intervenció arqueològica, coordinada per Josep Farras i Albert Villaro.
L'edifici religiós actualment en total ruïna, era d'una nau amb absis rodó, coberta amb volta de canó esfondrada i finestra de doble esqueixada a l'absis.

## Casa Navarro

* Sant Esteve, 5. És una finca de la partida de Sant Esteve qualificada de zona de sòl protegit de valor agrícola-ramader i anterior a l'any 1956.
Està formada per dos edificis, el primer destinat a habitatge, en desús, i el segon és un antic paller reformat actualment destinat a habitatge. L'habitatge en desús data del 1930 i el paller del 1988. Ambdós són construïts amb murs de càrrega d'obra de fàbrica i l'habitatge amb forjats de bigues i empostat de fusta i el paller amb forjats de biguetes de formigó i revoltó ceràmic.
| Nom | Coordenades | Raons per la preservació |
| Casa Navarro | 42° 21′ 47″ N, 1° 27′ 07″ E﻿ / ﻿42.362931°N,1.451941°E﻿ / 42.362931; 1.451941 | històriques |

## Referències

* ↑ «Sant Esteve (Castellciutat)». Gran Enciclopèdia Catalana. Barcelona: Grup Enciclopèdia Catalana.
* ↑ «Rutas a pie Calvinyà». Càmping Gran Sol. [Consulta: 18 maig 2012].
* ↑ «Ruta Calvinyà». Parc del Segre. [Consulta: 18 maig 2012].
* ↑ «Sant Esteve (Castellciutat)». Gran Enciclopèdia Catalana. Barcelona: Grup Enciclopèdia Catalana.
* ↑ «Carne de ternera de los Pirineos Catalanes». Viarural.com. Arxivat de l'original el 2012-07-12. [Consulta: 18 maig 2012].
* 1 2 «Fotos relacionades amb el document: la Seu d'Urgell 159 imatges trobades». GGCC. L'Enciclopèdia. [Consulta: 18 maig 2012].
* ↑ Buron, Vicenç. Esglésies romàniques catalanes: guia. Artestudi, 1977 (Vòlum 1 Col·lecció de materials).
* ↑ Corts i Blay, Ramon; Galtés i Pujol, Joan; Manent, Albert. Diccionari d'història eclesiàstica de Catalunya, Volum 1. 1998: Generalitat de Catalunya. ISBN 8439346131.
* ↑ «Excavacions arqueologiques a Sant Esteve del Pont». Vilaweb, 28-09-1999. [Consulta: 18 maig 2012].
* ↑ «Església de Sant Esteve del Pont». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 maig 2012].
* ↑ «Edicte de 21 de setembre de 2011, sobre acords de la Comissió Territorial d'Urbanisme de Lleida referents al municipi de la Seu d'Urgell.». DOGC 6004. Generalitat de Catalunya, 14-11-2011. [Consulta: 16 maig 2012].
* ↑ Partida Sant Esteve, pàg. 1-6.

## Bibliografia

* «Pla Especial del Catalàleg de masies i cases rurals de la Seu d'Urgell: Partida Sant Esteve». Ajuntament de la Seu d'Urgell, 2011. [Consulta: 18 maig 2012].